open-index/open-wikipedia-markdown huggingface dataset:
El Toro Relajo

"**El Toro Relajo**" הוא סינגל שהוקלט על ידי הזמרת-יוצרת האמריקאית סלינה, מתוך אלבום האולפן החמישי שלה *[[Dreaming of You]]*. השיר יצא לאור ב-24 בדצמבר 1995, על ידי חברת התקליטים EMI רקורדס, כסינגל החמישי מתוך האלבום. השיר הוקלט כשיר הנושא של הסרט "דון חואן דה-מרקו", בשנת 1994.

השיר הגיע למקום השביעי במצעד השירים מתחת להוט 100.

## רקע וכתיבה
השיר נכתב והולחן על ידי פליפה ברמחו והופק על ידי חוסה הרננדס. הקולות של סלינה בשיר הוקלטו באולפני קיו-זון שנמצאים בקורפוס כריסטי, טקסס. הזמרת האמריקאית לינדה רונסטאדט, הקליטה את השיר בשנת 1990 וכללה אותו באלבום *Mas Canciones*, שיצא לאור בשנת 1991.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.

## ביקורת
אנריקה לופטג'י מלוס אנג'לס טיימס כתב כי "שני השירים הספרדיים החדשים של סלינה ["El Toro Relajo" ו-"Tú Sólo Tú"], הם שירים המגובים על ידי מריאצ'י והם שירים מסוגת הראנצ'רה . בנוסף לכך, יש לציין שקולה של סלינה בהם לא נשמע טוב במיוחד, היות שהיא הייתה חולה בעת הקלטתם".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה
קטגוריה:שירי לינדה רונסטאדט
קטגוריה:שירים בספרדית
קטגוריה:שירים מסרטי קולנוע
קטגוריה:שירים שהתפרסמו לאחר מות מבצעיהם
משה עסיס (חוקר תלמוד)

**משה עסיס** (נולד בדצמבר 1942, כ"ח בכסלו ה'תש"ג) הוא פרופסור אמריטוס לתלמוד באוניברסיטת תל אביב. עוסק בחקר התלמוד הירושלמי, התלמוד הבבלי, מסכתות קטנות, ספרות הגאונים, ארמית גלילית וארמית בבלית. עסק גם בתולדות הלוח העברי.

## ביוגרפיה
משה עסיס נולד בשנת 1942 בחלב שבסוריה, בן לשלמה עסיס. 

בהיותו בחלב למד בבית המדרש ״בית נשיא״ אצל חכמי העיר הרב סלים (שלמה) זעפראני והרב משה טוויל. בשנת 1962 עלה לישראל. בשנים 1963–1969 שירת בצה"ל.

בשנת 1966 קיבל תואר ראשון במקרא ותלמוד, בשנת 1971 קיבל תואר שני בתלמוד ובשנת 1977 קיבל תואר דוקטור לתלמוד, שלושתם מהאוניברסיטה העברית בירושלים. עבודת המוסמך שלו היא מהדורה מדעית של מסכת ערכין שבמשנה, ועבודת הדוקטור היא "סוגיות מקבילות בירושלמי (במסכתות: ביכורים, שבת, סוטה, מכות ונידה)", שתיהן בהנחייתו של פרופ' אפרים אלימלך אורבך.

בשנים 1970–1975 היה אסיסטנט ומדריך באוניברסיטת בן-גוריון בנגב, ובשנים 1971–1976 היה במקביל אסיסטנט ומדריך באוניברסיטה העברית בירושלים. בשנים 1976–1979 היה מרצה אורח ומרצה בכיר בהיברו יוניון קולג' בארצות הברית. בשנים 1979–2010 נמנה עם הסגל האקדמי של אוניברסיטת תל אביב והגיע לדרגת פרופסור חבר, ובשנים 2002–2004 היה ראש החוג לתלמוד. בשנים 1991–1992 היה פרופסור בבית המדרש ללימודי היהדות בירושלים.

בשנת תשמ"ג הוענק לו פרס במחקר התלמוד ע"ש אליעזר שמשון רוזנטל.

בשנת תש"ן נבחר לחבר־יועץ באקדמיה ללשון העברית.

בשנת 2010 יצא לאור בהוצאת בית המדרש לרבנים באמריקה ספרו (בשלושה כרכים) "אוצר לשונות ירושלמיים: מונחים, ביטויים ולשונות בפיהם של האמוראים בתלמוד הירושלמי", שהוא קונקורדנציה של מונחי התלמוד הירושלמי, בצירוף עשרה פרקי מבוא.

## ממאמריו
פרסם כשלושים מאמרים מדעיים, ובהם:
* "להגהות הגר"א על מסכת שקלים", **[[תרביץ]]** נג/א, תשמ"ד. 
* "לבעיית עריכתה של מסכת נזיקין ירושלי", **תרביץ** נ"ו/ב, תשע"ג. 
* "עוד לבעיית עריכתה של מסכת נזיקין ירושלי", **תרביץ** פ"א, תשע"ג. 
* "לפירושו של מונח מוקשה בירושלמי", **[[סידרא]]** תשס"ו. 
* "הגהות ר' יעקב אשכנזי על המשנה סדר נזיקין", **סידרא** תשס"ח. 
* "תלמוד ירושלמי", בספר: דוד רוזנטל, ורד נעם, מנחם קיסטר ומנחם כהנא (עורכים), **ספרות חז"ל הארץ ישראלית - מבואות ומחקרים**, כרך ראשון - מבואות לחיבורי ספרות חז"ל, יד יצחק בן-צבי, 2018. 

בנוסף לכך, כתב את הערך "תלמוד ירושלמי" באנציקלופדיה העברית, כרך ל"ב, תשמ"א.
ויחד עם משה בר-אשר ויהודה ליבס ערך את **ספר זיכרון להרב פרופ' [[מאיר בניהו]]**, שני כרכים (כרך א - מחקרים בתלמוד, בהלכה, במנהג ובתולדות עם ישראל; כרך ב - מחקרים בקבלה ובמחשבת ישראל, בספרות, בשירה בפיוט ובתפילה מוקדשים לזכרו של הרב פרופ' מאיר בניהו מנוחתו כבוד), ירושלים: אוניברסיטת תל אביב, המרכז לחקר התפוצות, הוצאת כרמל ויד הרב נסים, תשע"ט.

## קישורים חיצוניים
* פרופ' משה עסיס, באתר של אוניברסיטת תל אביב
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי תלמוד
קטגוריה:עולים בשנות ה-1960
קטגוריה:ישראלים ילידי סוריה
קטגוריה:בוגרי האוניברסיטה העברית בירושלים
קטגוריה:חברי האקדמיה ללשון העברית
קטגוריה:מחברי ספרי עיון ישראלים
קטגוריה:סגל אוניברסיטת תל אביב: מקרא
קטגוריה:ישראלים שנולדו ב-1942
רודולף גרוסמן

**רודולף גרוסמן** (בגרמנית: **Rudolf Großmann**; 25 בינואר 1882 – 28 בנובמבר 1941) היה צייר וגרפיקאי גרמני, חבר הזצסיון הברלינאי. ידוע במיוחד בזכות רישומי הדיוקן שצייר של אישים מפורסמים.

## קורות חיים
נולד בסביבה אמנותית. סבו, וילהלם דורר, היה צייר החצר בבאדן ואמו מארי (1852–1889) הייתה ציירת פורטרטים. אביו, ויקטור, היה רופא, ולכן רודולף למד בתחילה רפואה ופילוסופיה במינכן, בין השנים 1902 ל-1904, ואז שהה חמש שנים בפריז, שם היה תלמידו של לוסיאן סימון. בעודו שם, הוא התמסר בעיקר לציור נוף, בהשפעתו של פול סזאן.

עם חברו, ז'ול פסקין, נסע לבלגיה והולנד. מאוחר יותר נסעו לצפון ודרום צרפת, ולווינה, בודפשט וסטוקהולם. בשנת 1910 שהה זמן קצר בברלין ואז המשיך בנסיעותיו. הפעם למינכן, ואיטליה, שם התגורר עם חברו, הנס פורמן.

כשחזר לגרמניה, הוא גר בברלין; אייר ספרים וצייר דיוקנאות של ידוענים, שרבים מהם הוצגו במגזין הסאטירי Simplicissimus. בשנת 1928 הוא מונה לפרופסור בבית הספר המלכותי לאמנות. הוא היה גם חבר בזצסיון הברלינאי ובאגודת האמנים הגרמנים ( Deutscher Künstlerbund).

לאחר עלייתו של היטלר לשלטון, בשנת 1934, פוטר מתפקידו ופרש לעיר הולדתו.

תחת הממשלה הנאצית, הוכרזו יצירותיו כ"אמנות מנוונת" ו-206 מהן הוחרמו. שלוש מהן הוצגו בתערוכת האמנות המנוונת התעמולתית ב-1937.

## גלריה


File:OswaldSpengler1922.jpg|אוסוולד ספנגלר
File:RudolfGroßmannMusikanten.jpg|מוזיקאים
File:Rudolf Großmann - Benedetto Croce, Radierung.jpg|בנדוטו גרוסו
File:RudolfGroßmannStraßenbau.jpg|סוללים כביש
File:Greta Garbo by Rudolf Großmann, 1929 .jpg|גרטה גרבו
File:Kerstin Strindberg by Rudolf Grossmann, c. 1925.jpg | קריסטין שטיינברג
File:Rudof Großmann - Im Münchner Hofgarten, um 1920.jpg | גן במינכן
File:RudolfGroßmannCafekonzert.jpg | הופעה בבית קפה
File:TanzlokalvonRudolfGroßmann.jpg | אולם ריקודים
File:RudolfGroßmannDamenporträt.jpg | דיוקן של אישה


## קישורים חיצוניים

* 

## הערות שוליים

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1882
קטגוריה:גרמנים שנפטרו ב-1941
יחסי הודו–סלובניה

[ממוזער|[ראש ממשלת הודו מאנמוהאן סינג (מימין) עם מקבילו הסלובני בורוט פאחור בניו דלהי, 2011]]
**יחסי הודו–סלובניה** הם יחסי החוץ בין הודו לסלובניה.

## היסטוריה
הודו הכירה בסלובניה ב-11 במאי 1992. היחסים הדיפלומטיים כוננו ב-18 במאי 1992 כאשר שר החוץ הסלובני דימיטרי רופל ביקר בהודו. סלובניה ביקשה וקיבלה תמיכה של הודו לחברות באו"ם (UN), כמו גם לחברות בתנועת המדינות הבלתי-מזדהות. סלובניה התקבלה לאו"ם ב-23 במאי 1992.

סלובניה פתחה את שגרירותה בניו דלהי ב-1 באוגוסט 2002. הודו פתחה את שגרירותה בליובליאנה בפברואר 2007.

הנשיא הסלובני, יאנז דרנובשק, ביקר בבנגלורו בפברואר 2006 והשתתף בטקס חנוכת הוועידה הבינלאומית לערכים אנושיים שאורגנה על ידי קרן אמנות החיים. דרנובשק ביקר בניו דלהי בינואר 2007 והשתתף בוועידת המאה סטיאגרהא. הוא נפגש גם עם ראש הממשלה ושר החוץ של הודו. נשיא סלובניה דנילו טרק ביקר בניו דלהי בפברואר 2010 ונפגש עם ראש הממשלה. הוא גם השתתף בפסגה לפיתוח בר-קיימא העשירית בדלהי שאורגן על ידי TERI.

סלובניה פתחה ארבע קונסוליות בראשות קונסולי כבוד בקולקטה, מומבאי, צ'נאי ובנגלורו בשנת 2011. ראש ממשלת סלובניה, בורוט פאחור ביקר ביוני 2011 בניו דלהי, מומבאי ובנגלור. הוא נפגש עם הנשיא, סגן הנשיא, ראש הממשלה, שר החוץ ומנהיג האופוזיציה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תרמיל (תחמושת)

[שמאל|ממוזער|150px|מבנה הכדור 
המודרני: 1. [קליע 2. **תרמיל** 3. אבק שרפה 4. כרכוב 5. פיקה]]
ממוזער|אנימציה המדגימה דרכי פעולה של כדור "רימפייר" מול כדור "סנטרפייר בעל כיפת הצתה מסוג בוקסר וכדור סנטרפייר בעל כיפת הצתה מסוג ברדן
[ממוזער|תרמיל ריק נפלט מכלי נשק ([רובה M4)]]
**תרמיל** הוא חלק מתכתי גלילי (העשוי לרוב סגסוגת של נחושת) שחובק את הקליע. בתוך התרמיל יש כמות מדודה של חומר נפץ הודף. קצהו תחתון של התרמיל מחורץ ליצירת "כרכוב". חריץ הכרכוב מאפשר חליצה מהירה של התרמיל הריק מבית הבליעה, לאחר הירי.

לחיצה על ההדק מטילה פטיש אשר מכה בנוקר שרוקע שקע בפיקה בכדורים מסוג סנטרפייר או בשולי הכרכוב בכדורים מסוג רימפייר ומפוצץ כמות קטנה של חומר נפץ רגיש שבתוכה. פיצוץ החומר שבפיקה מצית את חומר הנפץ ההודף שבתרמיל. בעירת חומר הנפץ שבתרמיל יוצרת תגובת שרשרת כימית שגורמת לשחרור גזים בחלל התרמיל. לחץ הגזים עולה עד אשר הם הודפים את הקליע מקצה התרמיל ולתוך הקנה ומשם דרך הקנה עד שהקליע יוצא מקצה הקנה ובעקבותיו הגזים ושיירי בעירת חומר הנפץ ההודף.

בכלי נשק מודרניים אוטומטיים וחצי-אוטומטיים חלק קטן מאנרגיית ההדף או חלק קטן מגזי הבעירה משמשים בתהליך הירי להחזרת המכלול לאחור כדי לפלוט את התרמיל הריק מבית הבליעה, לדרוך לאחור שוב את הפטיש ולגרוף לבית הבליעה כדור חדש ממחסנית או משרשרת כדורים. חלק מהמעצורים בכלי הנשק נגרמים בעקבות תרמיל שלא נפלט. תרמיל הוא גם מונח במשחקי מחשב, המייצג את כמות התחמושת או הנשק שנשארה לשחקן.

## קישורים חיצוניים

קטגוריה:תחמושת
קטגוריה:מוצרים חד-פעמיים
פרובינציית מרילנד

**פרובינציית מרילנד** הייתה משלוש עשרה המושבות בצפון אמריקה אשר התנתקו מן ממלכת בריטניה הגדולה ב-1776 בית הכרזת העצמאות של ארצות הברית.

## היסטוריה
אזור מפרץ צ'סאפיק נחקר לראשונה על ידי קפטן ג'ון סמית', מייסד היישוב הראשון בארצות הברית ג'יימסטאון, כבר במאה ה-16 ונכלל בשטח שקיבל סר ג'ון קלברט, לורד בולטימור, מהמלך צ'ארלס הראשון. לורד בולטימור, שהיה קתולי, משך אליו גם פוריטנים שנרדפו גם הם באנגליה. ב-1621 הקים מושבה קתולית בניופאונדלנד, אך האקלים הקשה, האדמה הדלה והטרדות מצד הצרפתים גירשו אותו משם. הוא עבר לווירג'יניה, שנוסדה עוד במאה ה-16, אך נתקל בעוינות על רקע דתי. תחום המושבה שלו נקבע ממקורות מפרץ צ'סאפיק עד לקו רוחב 40, בו נמצאת היום העיר פילדלפיה.

מרילנד הייתה מושבת הכתר הראשונה שהזיכיון שלה הבטיח חופש דת, זכויות אזרחיות וחקיקה מקומית נפרדת. המושבה נוסדה ב-1634 על ידי 200 מהגרים, רובם קתוליים, שנכנסו לנהר הפוטומק וקנו מהאינדיאנים כפר על נהר סנט מרי, עשרה מייל במעלה מקום מפגשו עם הפוטומק. מדיניות התשלום לאינדיאנים והיחס ההוגן כלפיהם, יצרו בתחילה יחסים שלווים. החוזה שכרת לורד בלטימור עם האינדיאנים הניח את היסודות לחוזה דומה שכרת ויליאם פן שנים רבות אחר כך.

הזיכיון של מרילנד היה החוזה המדיני הראשון בעולם הנוצרי שהבטיח סובלנות דתית לבני כל הדתות (הנוצריות) וחופש פולחן. הסובלנות עוגנה בחקיקה של אספת מרילנד ב-1649 כשחקיקה דומה ברוד איילנד מקדימה אותה במעט. חופש הדת יוצא הדופן משך למרילנד פוריטנים מווירג'יניה, קווייקרים ואף לותרנים, מהמושבות ההולנדיות בקאריביים.

בשנת 1681 העניק צ'ארלס השני את האדמות שמצפון למרילנד לוויליאם פן (לימים מדינת פנסילבניה). כעבור שנה העניק צ'ארלס השני לפן גם את חציו המזרחי של חצי האי דלמרווה (מדרום-מזרח לפנסילבניה, כיום חלק ממדינות דלאוור, מרילנד ווירג'יניה). בשל כך (בגלל חפיפה בשטחים שהוענקו לשתי המשפחות) נוצר בלבול גדול בשאלת מקומו של הגבול בין שתי המושבות.

משפחות קלברט ופן העבירו את הסוגיה לפסיקתו של בית המשפט האנגלי וראש בית המשפט העליון באנגליה החליט שהגבול שבין חלקה הדרומי של פנסילבניה לחלקה הצפוני של מרילנד יהיה 24 קילומטר מדרום לפילדלפיה. לאחר כעשור הסכימו המשפחות על הפשרה והחלו במדידת הגבול, אשר הסתיימה בשנת 1767. קו הגבול נקרא קו מייסון-דיקסון, ומהווה את הגבול בין צפון-מזרח ארצות הברית לדרומה.

מרילנד הייתה אחת משלוש עשרה המושבות אשר מרדו בבריטניה ופתחו במלחמת העצמאות של ארצות הברית.

## קישורים חיצוניים

* היסטוריה של המושבה
* 
* 

מרילנד
קטגוריה:מרילנד: היסטוריה
הוורוניקס

**הורוניקס** (באנגלית: **The Veronicas**) הן הרכב מוזיקלי בתחום הפופ בו חברות שתי אחיות אוסטרליות.

הצמד ידוע בשירים הפופולריים: "4ever" אשר הגיע למקום השני במצעד האוסטרלי, ואף הגיע למקום ה-17 בבריטניה והשיר "Untouched" אשר הפך ללהיט בינלאומי והגיע אף הוא למקום השני במצעד האוסטרלי, מקום שמיני במצעד הבריטי ולמקום ה-17 במצעד האמריקאי מעבר לסינגלים אלו, הצמד הוציא שלושה אלבומים שהצליחו באוסטרליה ושירים נוספים שהצליחו בה.

## ביוגרפיה
צמד התאומות ליסה וג'סיקה אוליגרסו (נולדו ב-25 בדצמבר 1984) נולדו באלבני קריק, אשר בקווינסלנד, אוסטרליה לזוג הורים ממוצא איטלקי ששמם ג'וזף וקולין. אחיהן הגדול, ג'וליאן, משמש כמנהלן המוזיקלי של האחיות עוד בצעירותן, האחיות הוציאו שלושה אלבומים תחת השם "ליסה וג'סיקה" ובעקבות הצלחתן, הן קיבלו תפקיד בסדרת הטלוויזיה סייברגירל.

בהגיען לגיל 18, השתיים שינו את שם ההרכב ל-Teal תוך ניסיון לשנות את סגנונן המוזיקלי לרוק אלטרנטיבי והוציאו את הסינגל Baby it's Over.

בראיון ל-MTV, הן הסבירו על הרעיון לשנות את שם ההרכב ל"ורוניקס":

ליסה אף הוסיפה באותו ראיון שמקור ההשראה לשם הגיע מהסרט "מלכות הכיתה", לפי הציטוט המפורסם בו דמותו של כריסטיאן סלייטר, ג'ייסון דין, שואל את ורוניקה (בגילומה של וינונה ריידר) את השאלה "האם את הת'ר?", כשבתגובה היא עונה "לא, אני ורוניקה", שכן הציטוט ודמותה של ורוניקה היוו מודל עבור הצמד.

## חיים אישיים
ליסה התארסה לשחקן לוגן הופמן בשנת 2016. הזוג נישא שנתיים מאוחר יותר בנובמבר 2018.

ג'סיקה הייתה זוגיות עם השחקנית רובי רוז בין אוקטובר 2016 לאפריל 2018 וכן יצאו בעבר ב-2008. כמו כן, ג'סיקה הייתה בזוגיות עם בילי קורגן, חבר בלהקת The Smashing Pumpkins בין השנים 2010–2012, ושניהם נשארו חברים טובים גם לאחר הפרידה. לאחר מכן יצאה עם גיטריסט להקת בדפלאואר, ג'וש כץ בין השנים 2014–2016 ולאחר מכן, חזרה לזוגיות עם רוז, שכאמור נפרדה ממנה שנתיים לאחר מכן. ב-31 באוקטובר 2019, התארסה לקאי קרלטון. הזוג ביטל את האירוסים באוקטובר 2020. ג'סיקה מגדירה עצמה כפאנסקסואלית

## דיסקוגרפיה
### אלבומי אולפן
* 2005: *[[The Secret Life of...]]*
* 2007: *[[Hook Me Up]]*
* 2014: *[[The Veronicas]]*
* 2021: *[[Godzilla (אלבום של הורוניקס)|Godzilla]]*
* 2021: *[[Human (אלבום של הורוניקס)|Human]]*

## קישורים חיצוניים

* 

## הערות שוליים

קטגוריה:להקות פופ
קטגוריה:להקות אוסטרליות
קטגוריה:צמדים מוזיקליים נשיים
דובון הקורים

**דובון הקורים** (שם מדעי: **Ocnogyna loewii**) הוא מין של עש ממשפחת הדובוניים. דובון הקורים הוא הנציג היחיד של סוגו בישראל. שם המין נקרא על שם חוקר החרקים הגרמני . למין תפוצה פליארקטית רחבה בעיקר ביבשת אסיה הכוללת שלושה תת-מינים.

## מקור השם
המין נקרא דובון בשל הפלומה השעירה שמכסה את גופו של הזחל. גם השם מדעי של המשפחה הנגזר מיוונית משמעותו דוב והקורים נקראים על שם הקורים אותם טווה העש מעל העשבים בהם הוא מתפתח.

## מאפיינים
אורכו של העש מגיע ל-2 סנטימטרים ומוטת הכנפיים מגיעה ל־3.5 סנטימטרים. הזכרים מעופפים ואילו הנקבות חסרות יכולת תעופה. צבע הגוף חום והזכר בעל מחושים מנוצים רחבים מאוד ועל עורפו אדרת שיער פלומתית.

## רבייה
הנקבה מטילה מאות ביצים בצבע ירוק ומצמידה אותן לאבנים ועלים. הזחל בוקע מהביצה בחודש דצמבר. שערותיו של הזחל בתחילה הן בצבע שחור ועם ההתבגרות צבען הוא אדום-חום ואורכו עד 3.5 סנטימטרים. הזחלים חיים יחד תחת יריעת קורים לבנים הנמצאת בין העשבים. הזחלים ניזונים מצמחים ממשפחות המצליבים, המורכבים והפרפרניים. הזחל מתגלם מתחת לאדמה או תחת אבנים ובסתיו העש הבוגר בוקע מהגולם.

## לקריאה נוספת
* פנחס אמתי, מדריך החרקים בישראל לילדים ולנוער. עמודים 56–57. מודן הוצאה לאור, 2006 .

## קישורים חיצוניים

קטגוריה:דובוניים
קטגוריה:ארץ ישראל: פרפראים
זאק גילפורד

**זאקרי מייקל "זאק" גילפורד** (באנגלית: **Zachary Michael "Zach" Gilford** ; נולד ב-14 בינואר 1982) הוא שחקן קולנוע וטלוויזיה אמריקאי ממוצא יהודי, אשר ידוע מתפקידו כמאט סרסן בסדרת הטלוויזיה "אורות ליל שישי", ומתפקידו כגרג בסדרה הקומית "ילדות טובות", שניהם ברשת NBC.

## ביוגרפיה
גילפורד נולד באוונסטון, אילינוי שבארצות הברית, בנם של אן וסטיב גילפורד. הוא ממוצא שוודי-נוצרי מצד אמו, וממוצא רוסי-יהודי מצד אביו. הוא סיים את לימודיו באוניברסיטת נורת'ווסטרן ולפני כן, בבית הספר התיכון העירוני אוונסטון. הוא שימש כמדריך טיולים קרוס-קאנטרי והדריך טיולים לבני נוער לאלסקה, קולומביה הבריטית, קליפורניה, הוואי ודרום האוקיינוס השקט.

## קריירה
בשנת 2005 הוא הופיע בפרק של "חוק וסדר: מדור מיוחד". בשנת 2006, שיחק גילפורד בסדרת הטלוויזיה "אורות ליל שישי", בתפקיד ראשי. הוא שיחק בסדרה מהעונה הראשונה עד העונה השלישית. בעונות רביעית וחמישית שיחק בתפקיד חוזר. בשנת 2009 ערך את הופעת הבכורה שלו בסרט קולנוע, "החורף האחרון". הייתה לו הופעת קמע בסרט "רייס: צייד הדמים" ותפקיד אורח בפרק של "האנטומיה של גריי".

בשנת 2009 השתתף בתפקיד אדם דייוויס בקומדיה הרומנטית "פוסט גראד" לצד אלקסיס בלדל. הוא גם כיכב בתפקיד ג'וני דרייק בדרמה הרומנטית "Dare" לצד אמי רוסום. בשנת 2010 שיחק בסרט דרמת האינדי "The River Why" לצד אמבר הרד.

בשנת 2010 הצטרף לצוות השחקנים של הדרמה הרפואית "באמצע שום מקום", שהוקרנה לראשונה בינואר 2011 אך בוטלה לאחר 13 פרקים. בשנת 2011 הוא הופיע בקליפ של טיילור סוויפט לסינגל "Ours", בו גילם את מושא אהבתה. הוא שיחק את התפקיד של אוון בסרט הדרמה "תשובות לכלום". בשנת 2012 הוא גילם את סת' בסרט דרמת האינדי "הטבע שלנו" לצד ג'נה מאלון.

בינואר 2013 הוא הופיע עם ארנולד שוורצנגר בסרט "עומד אחרון". הוא גילם את "מתיו איריס" בסרט "Crazy Type of Love".

הוא השתתף יחד עם אליסון מילר בסרט האימה "Devil's Due", שצולם בניו אורלינס וברפובליקה הדומיניקנית, והוקרן בבכורה ב-17 בינואר 2014. הוא השתתף גם בסרט ההמשך "הטיהור 2: לשרוד את הלילה", שיצא ב-18 ביולי 2014. גילפורד שיחק בתפקידי אורח בסדרות בהן "טים סיפורים לפני השינה של אריק" ו"ממלכה". בשנת 2016 שיחק בתפקיד דני וורן בסדרת הדרמה של ABC "המשפחה". בשנת 2017 גילפורד שיחק בסדרת האינטרנט העתידנית, "Line" ביוטיוב פרימיום". מאז 2018 מילא גילפורד תפקיד חוזר בתפקיד "גרג" בסדרה "ילדות טובות".

## חיים אישיים
בשנת 2010 החל גילפורד לצאת עם השחקנית קיילי סנצ'ז  אותה פגש על סט הצילומים של פיילוט לסדרת הטלוויזיה "המאטאדורים". בני הזוג התארסו בנובמבר 2011, ונישאו ב-29 בדצמבר 2012. בני הזוג שיחקו גם יחד "הטיהור 2: לשרוד את הלילה". באוגוסט 2015 הודיעה סנצ'ז שהיא וגילפורד מצפים לבן בנובמבר. באוקטובר 2015 הודיעו בני הזוג כי סנצ'ז עברה הפלה טבעית. לבני הזוג נולדה בת ב-2017

## פילמוגרפיה
### קולנוע

### טלוויזיה

### קליפים

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:אוונסטון (אילינוי): אישים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת נורת'ווסטרן
קטגוריה:אמריקאים ממוצא שוודי
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1982
I'm Getting Used to You

**I'm Getting Used to You** הוא סינגל שהוקלט על ידי הזמרת-יוצרת האמריקאית סלינה, מתוך אלבום האולפן החמישי שלה *[[Dreaming of You]]*. השיר יצא לאור ב-2 במרץ 1996, על ידי חברת התקליטים EMI רקורדס, כסינגל השישי והאחרון מתוך האלבום.

השיר הגיע למקום השביעי במצעד השירים מתחת להוט 100.

## רקע וכתיבה
השיר נכתב והולחן על ידי דיאן וורן, שידועה ככותבת הלהיטים "Un-Break My Heart" של טוני ברקסטון, ו-"Could I Have This Kiss Forever" של ויטני יוסטון ואנריקה איגלסיאס. הוא נכתב בסולם של פה מינור. השיר זכה להצלחה מתונה במצעדי הבילבורד, כאשר נכנס לשלושה בסך הכול.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.4 מיליון השמעות.

## אלבומים שבהם מופיע השיר
השיר נכלל במספר אלבומים שהוציאה סלינה במהלך הקריירה שלה, והם:
* *[[Anthology (אלבום של סלינה)|Anthology]]* משנת 1998.
* *[[All My Hits Vol. 1]]* משנת 1999.
* *[[Greatest Hits (אלבום של סלינה)|Greatest Hits]]* משנת 2003.
* *[[Momentos Intimos]]* משנת 2004.
* *[[La Leyenda]]* משנת 2010.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1995
קטגוריה:סינגלים מ-1996
קטגוריה:שירי סלינה
קטגוריה:שירים באנגלית
קטגוריה:שירים שנכתבו על ידי דיאן וורן
קטגוריה:שירים שהתפרסמו לאחר מות מבצעיהם
קטגוריה:סינגלים בהוצאת EMI רקורדס
מתנת חג המולד

ממוזער|ילדים מקבלים מתנות חג המולד בשנות הארבעים של המאה העשרים בנורווגיה

**מתנה לחג** **המולד** היא מתנה הניתנת בחגיגות חג המולד. מתנות לחג המולד ניתנות לעיתים קרובות ביום חג המולד עצמו (ב-25 בדצמבר), אך לעיתים ניתן גם ביום האחרון של עונת חג המולד (תאריך שיוצא ב-5 בינואר). הנוהג של מתנת מתנה במהלך חג המולד, על פי המסורת הנוצרית, מסמל את הצגת המתנות על ידי שלושת האמגושים בפני ישו התינוק.

## היסטוריה
ככל שהנצרות הפכה נפוצה יותר ויותר בארצות האימפריה הרומית, התרחב והתקבע המנהג של מתנת לקראת השנה החדשה. כבר בסביבות שנת 336 לספירה, נראה כי התאריך 25 בדצמבר התבסס כיום הולדתו של ישו, ומסורת הענקת המתנות נקשרה לסיפור שלושת האמגושים שהעניקו מתנות לישו התינוק, עוד סיפור שמסביר את מקור המנהג הוא סיפורו של הבישוף הנוצרי, ניקולאוס הקדוש, שנודע בכך שהיה ממלא ארנקים בכסף עבור שלוש בנות עניות ואף היה מחלק מתנות לאנשים עניים וחסרי כל, עם זאת במרבית המסורות וקהילות מסיומות לאור הקשר לניקולאוס הקדוש המתנות היו ניתנות ביום ניקולאוס הקדוש ולא בהכרח בחג המולד עצמו.

### בעת המודרנית
[ממוזער|מתנות מונחות באופן מסורתי לרגלי [עץ חג המולד]]

עם השנים המנהג הפך ליותר ויותר נפוץ והחל להפוך לאחד מסמלי החג, המנהג התפשט לארצות הברית רק במאה ה-19.

עד לא מזמן מתנת חג המולד, חרף שמה הייתה ניתנת בעיקר ביום ניקולאס הקדוש או לעיתים גם בערב קבלת השנה החדשה, אך עם חלוף הזמן הלכה וגברה התופעה להעניק מתנות בערב חג המולד (ככל הנראה התופעה קיבלה תאוצה לאור השפעות תרבותיות מיצירות כמו "מזמור חג המולד").

בתחילת שנות האלפיים הוערך כי הקונים בארצות הברית לבדה מוציאים מעל כ-4 מיליארד דולר בכל יום בעונת הקניות לחג המולד, ואמריקני ממוצע מוציא מעל כ-1,000 דולר על מתנות לחג המולד.

## קישורים חיצוניים

* 
* 
* 

## הערות שוליים

קטגוריה:כלכלת חג המולד
קטגוריה:מסורות חג המולד
קטגוריה:דפים עם תרגומים שלא נסקרו
קטגוריה:מתנה
Siempre hace frío

**Siempre hace frío** (באנגלית **It's Always Cold**, ובעברית: **זה תמיד קר**) הוא סינגל שהוקלט על ידי הזמרת-יוצרת האמריקאית סלינה, מתוך אלבומה, *[[Siempre Selena]]*. השיר יצא לאור ב-27 בינואר 1996, על ידי חברת התקליטים EMI רקורדס, כסינגל הראשון מתוך האלבום.

השיר הגיע למקום השני במצעד השירים הלטיניים.

## רקע וכתיבה
השיר נכתב במקור על ידי קוקו סאנצ'ס והופק על ידי א.ב. קינטנייה. השיר הוקלט על ידי סלינה בסוף 1994, עבור פסקול הסרט "דון חואן דה-מרקו". לאחר מכן, הוחלט שלא לעשות בו שימוש לפסקול, מה שהוביל את קינטנייה, המפיק המוזיקלי שלו, לצרף אותו לאלבומה של סלינה *[[Siempre Selena]]*, שיצא לאחר מותה בשנת 1995.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.

## גרסאות נוספות
את השיר הקליטו אמנים נוספים כדוגמת:
* הזמר קוקו סאנצ'ס, שהוציא את השיר בשנת 1956 בשם "Siempre hace frío".
* הזמרת האמריקאית לינדה רונסטאדט, הקליטה את השיר בשנת 1991 וכללה אותו באלבום *Mas Canciones*, שיצא לאור בשנת 1991.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1956
קטגוריה:סינגלים מ-1956
קטגוריה:סינגלים מ-1996
קטגוריה:שירי סלינה
קטגוריה:שירים בספרדית
קטגוריה:שירים שהופקו על ידי א.ב. קינטנייה
קטגוריה:שירים שהתפרסמו לאחר מות מבצעיהם
קטגוריה:סינגלים בהוצאת EMI רקורדס
טחינת הר ברכה

[שמאל|ממוזער|250px|מפעל טחינת הר ברכה ב[קריית לוזה]]
**טחינת הר ברכה** היא טחינה המיוצרת במפעל ביישוב השומרוני קריית לוזה, בראש הר גריזים ובקרבת היישוב הר ברכה, על ידי חברת "טחינת הר ברכה". מרבית התוצרת נמכרת בישראל וחלקה הקטן מיוצא ונמכר בארצות הברית, וכן באוסטרליה ובאירופה.

הטחינה מיוצרת במפעל החל משנת 2002, כאשר החברה קיימת משנת 2009 ורשומה ברשם החברות מאז נובמבר 2011. החברה בבעלות משפחת כהן השומרונית, ובהם יעקב, ואצף, יאיר ולובנה כהן.

המפעל, המייצר את הטחינה בשיטות מיושנות באמצעות אבני ריחיים, משתמש בשומשום מיובא מאתיופיה מאזור חומרה .

המפעל מעסיק, נכון לשנת 2020, כ-30 עובדים, בני העדה השומרונית, יהודים ופלסטינים. בראשית ימי המפעל היקף הייצור היומי עמד על 400 ק"ג, בהמשך עמד ב-2014 על 2.5 טון, אך לאחר שעבר המפעל למיקום חדש בקצה היישוב, עומדת כיום כמות הייצור היומית על 1.5 טון.

בשנת 2018 נכלל שמה של חברת הר ברכה בתובענה ייצוגית שהוגשה נגד מספר יצרני טחינה ששיווקו את המוצר כעשוי מ-"100% שומשום", כשלמעשה כלל גם רכיב של מלח. כמו כן, בשנת 2013 תחקיר כלבוטק מצא נוכחות צבע מאכל בטחינה.

בשנת 2015 פרסמו רותם מימון ורוני קשמין כתבה בהארץ על קינוחי טחינה במסעדות ברחבי הארץ, ובה תיעדו שימוש בטחינת הר ברכה בקינוחים במספר מסעדות מובילות, ובהן "שילה" בתל אביב, "הרברט סמואל" של השף יונתן רושפלד בהרצליה ו"עזבה" בראמה. כמו כן, נעשה בה שימוש במנות ראשונות במסעדות כמו "יפו תל אביב" של השף חיים כהן.

## קישורים חיצוניים

* 

* טחינה הר ברכה - Small Giants 2020, באתר פורבס
* טחינת "הר ברכה" הטחינה השומרונית, באתר shomronim.co.il
* 

* 

## הערות שוליים

קטגוריה:חברות מזון ישראליות
הר ברכה
קטגוריה:ישראל: חברות שהוקמו ב-2009
קטגוריה:הר ברכה
קטגוריה:קריית לוזה
Tú Sólo Tú

**Tú Sólo Tú** (באנגלית **You, Only You**, ובעברית: **אתה, רק אתה**) הוא סינגל שהוקלט על ידי הזמרת-יוצרת האמריקאית סלינה, מתוך אלבום האולפן החמישי שלה, *[[Dreaming of You]]*. השיר יצא לאור ב-5 ביולי 1995, על ידי חברת התקליטים EMI רקורדס, כסינגל השני מתוך האלבום.

השיר הגיע למקום הראשון במצעד השירים הלטיניים.

## רקע וכתיבה
השיר נכתב במקור על ידי פליפה ואלדס לייל והופק על ידי חוסה הרננדס.

## קידום
ב-31 במרץ 1995 נרצחה סלינה בקורפוס כריסטי, טקסס, על ידי חברתה ונשיאת מועדון המעריצים שלה לשעבר, יולנדה סלדיבר. מאוחר יותר, הודיע תומאס כי עבד על שיר אחר שהקליטה סלינה ואמר בריאיון ל-*Biography* שהוא לא הספיק לסיים אותו. "Tú Sólo Tú", יצא כסינגל עבור תחנות הרדיו הלטיניות, בעוד "I Could Fall in Love" הופץ כסינגל המוביל מהאלבום *Dreaming of You* ב-26 ביוני 1995. "I Could Fall in Love" נשלח לראשונה לרדיו להיטים עכשוויים, רדיו שירים עכשוויים למבוגרים, רדיו טופ 40, רדיו שירים אורבניים ורדיו שירים קצביים ב-15 ביוני 1995 ואילו "Tu Sólo Tú" נשלח לרדיו מוזיקת הטחאנו, לרדיו שירי הפופ ולרדיו השירים המקסיקניים האזוריים.

"Tú Sólo Tú" הופץ כסינגל בעיקר במדינות דוברות ספרדית.

## גרסאות נוספות
את השיר הקליטו אמנים נוספים כדוגמת:
* המוזיקאי פליפה ואלדס לייל, הוציא את השיר בשנת 1949 וגם כתב אותו. באותה השנה, הוא הוקלט על ידי מיגל אסבס, פדרו אינפנטה, לואיס פרס מסה ורוזיטה קינטנה.
* רוברטו קנידו וקולומבה דומינגז הקליטו אותו עבור הסרט "Pueblerina".
*לה טורקצ'יטה הקליטה אותו עבור הסרט "Perdida".
*לואיס אגילאר הקליט אותו עבור הסרט "Tú, solo tú".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 1949
קטגוריה:שירי סלינה
קטגוריה:שירים בספרדית
קטגוריה:שירים שהתפרסמו לאחר מות מבצעיהם
יחסי דרום סודאן – הפיליפינים

**יחסי דרום סודאן–הפיליפינים** הם היחסים הדו-צדדיים בין הפיליפינים לדרום סודאן. הפיליפינים הכירה בדרום סודאן כמדינה ריבונית בערך חודש לאחר שהכריזה על עצמאותה ב-9 ביולי 2011. הפיליפינים מיוצגת בדרום סודאן באמצעות שגרירותה בניירובי, קניה מאז מרץ 2013. בעבר יוצגה הפיליפינים על ידי שגרירותה בקהיר, מצרים.

## היסטוריה
הפיליפינים הכירה באופן רשמי בדרום סודאן כמדינה ריבונית ועצמאית זמן קצר לאחר שדרום סודאן הכריזה על עצמאותה ב-9 ביולי 2011. הפיליפינים ודרום סודאן כוננו יחסים דיפלומטיים באמצעות הסכם משותף עליו חתמו שגרירי הפיליפינים ודרום סודאן בקניה, דומינגו לוסנריו ג'וניור ומג'וק גואנדונג ת'יף, במשרד האו"ם ב-13 במרץ 2013. בהצהרה אמר לוסנריו כי כינון רשמי של היחסים בין הפיליפינים לדרום סודאן יועיל הדדית "מכיוון ששתי המדינות יוכלו כעת להדק את היחסים בתחומים משותפים שונים." שני השגרירים דנו גם בצורך להקים ועדה משותפת לשיתוף פעולה דו-צדדי לטובת עמי הפיליפינים ודרום סודאן.

## יחסים כלכליים
בדרום סודאן עובדים יותר מ-300 פיליפינים. ב-13 בינואר 2012, מנהלת התעסוקה הפיליפינית אסרה על שליחת עובדים פיליפינים לדרום סודאן עקב הסלמת האלימות הבין-עדתית במחוז ג'ונגלי במדינה. האיסור בוטל כעבור חודשיים (ב-22 במרץ 2012) עם שיפור המצב הפוליטי והביטחוני בדרום סודאן.

ב-24 בדצמבר 2013, מנהל התעסוקה הפיליפיני החזיר את האיסור על שליחת עובדים פיליפינים לדרום סודאן עם פרוץ מלחמת האזרחים בדרום סודאן. ב-21 באוקטובר 2015, מנהל התעסוקה הפיליפיני ביטל חלקית את איסור הפריסה על פי המלצות משרד החוץ, על מנת לאפשר לאזרחים פיליפינים בארגונים בינלאומיים לחזור לדרום סודאן בתנאי שמעסיקים ייקחו על עצמם את האחריות לפינוי עובדים פיליפינים. האישור הוענק באופן ספציפי לחברת Dai Nippon Construction לפרויקט גשר נהר הנילוס, הממומן על ידי הסוכנות היפנית הבינלאומית לשיתוף פעולה (JICA) ויישום מערכת אספקת המים. ב-24 בינואר 2016, האישור ניתן גם לאדריכלים ומהנדסים באוקיינוס השקט על פי חוזה עם משרד החוץ האמריקני בדרום סודאן לתוכנית התמיכה שלה ב-Flight Ops.

ב-30 ביוני 2016, לנוכח הקמת ממשלת המעבר לאחדות לאומית ושיפור המצב, מינהלת התעסוקה הפיליפינית התירה שליחה מחודשת של עובדים פיליפינים לדרום סודאן, בכפוף להוכחת העסקה קיימת.

## ראו גם
* יחסי החוץ של דרום סודאן

## הערות שוליים

קטגוריה:ערכים ללא קטגוריות פיזיות - יחסי חוץ
קייט או'פלין

**קייט או'פלין** (באנגלית: **Kate O'Flynn**; נולדה ב-1986) היא שחקנית אנגלייה. היא הופיעה בתיאטרון המלכותי הלאומי בהפקות של "Port" ו"קורטוב של דבש", וכן בסרטים "Up There" ו"מר טרנר".

## ביוגרפיה
או'פלין נולדה בבורי שבמנצ'סטר רבתי. כנערה למדה בתיאטרון לנוער רויאל אקסצ'נג' שבמנצ'סטר. אחר כך נרשמה לאקדמיה המלכותית לאמנות הדרמה (RADA). התפקיד המקצועי הראשון שלה היה ב-2008 בסרטו של מייק לי "חופשייה ומאושרת". בהמשך אותה שנה זכתה בפרס התיאטרון של TMA לשחקנית המשנה הטובה ביותר על הופעתה במחזה "שעת הילדים" עם להקת התיאטרון רויאל אקסצ'נג'.

ב-2009 הופיעה או'פלין יחד עם ראסל טובי במחזה "A Miracle" מאת מולי דייוויס בתיאטרון רויאל קורט בלונדון. מייקל בילינגטון העניק למחזה שלושה כוכבים מתוך חמישה בביקורת בעיתון הגרדיאן, ושיבח את הופעתה של או'פלין. היא זכתה לשבחים גם באיבנינג סטנדרד ובדיילי טלגרף.

ב-2011 שיחקה או'פלין בתפקיד אליזבת גוף בסרט הטלוויזיה "החשדות של מר ויצ'ר". ב-2012 גילמה את בריל בעיבוד של BBC Four, זוכה פרס הבאפט"א, לרומן "מקום בצמרת". עוד באותה שנה הופיעה בתפקיד ליז בסרט הקומדיה הבריטי "Up There", שזכה בפרס באפט"א הסקוטי לסרט הטוב ביותר. הסרט שודר בערוץ BBC Two בשנת 2015.

ב-2013 שיחקה או'פלין בהפקה של התיאטרון המלכותי הלאומי של המחזה "Port" מאת סיימון סטיבנס. על הופעתה זו זכתה בפרס על שם ג'ק טינקר של חוג המבקרים בקטגוריית אישיות התיאטרון החדשה המבטיחה ביותר. ב-2014 חזרה ושיחקה בתיאטרון הלאומי במחזה "קורטוב של דבש" מאת שילה דילייני.

ב-2014 הופיעה או'פלין בסרט "מר טרנר". ב-2015 שיחקה בתפקיד ד"ר דיפ בדרמה הקומית המשטרתית "No Offence". היא חזרה להופיע באותה דמות גם בעונה השנייה של הסדרה.

ב-2016 שיחקה או'פלין בסיטקום רדיופוני בשם "Dot" של רדיו 4 של ה-BBC. באותה שנה גילמה את ליידי אלכסנדרינה דה קורסי בדרמה התקופתית של ITV "דוקטור ת'ורן", המבוסס על רומן באותו שם מאת אנתוני טרולופ.

עוד ב-2016 הופיעה או'פלין בפרק "The Eagle and the Daw" בסדרה "האב בראון" של ה-BBC בתפקיד קתרין קורוון. ב-2017 חזרה שוב לסדרה וגילמה את קתרין בפרק "The Jackdaw's Revenge".

ב-2019 גילמה או'פלין את ויקטוריה וודקוק בדרמה הטלוויזיונית "Brexit: The Uncivil War" מאת ג'יימס גרהם.

ב-2024 גילמה את הנסיכה מרי בסדרת הקומדיה הרומנטית "ליידי ג'יין שלי" (אנ'). 

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בריטיות שנולדו ב-1986
קטגוריה:בריטים שנולדו ב-1986
My Head & My Heart

"**My Head & My Heart**" (בעברית: **הראש שלי & הלב שלי**) הוא סינגל שהוקלט על ידי הזמרת-יוצרת האמריקאית אווה מקס, מתוך אלבום הבכורה שלה, ''Heaven & Hell''. השיר יצא לאור ב-19 בנובמבר 2020, כסינגל התשיעי מתוך האלבום, על ידי חברת התקליטים אטלנטיק רקורדס.

הסינגל מסמפל את השיר "" משנת 1999, מאת ATC.

## רקע וכתיבה
השיר נכתב על ידי אווה מקס, מדיסון לאב, אלכסיי פוטחין, סירקט, סרגיי ז'וקוב, תומאס אריקסון וטיי סקולה והופק על ידי סירקט, אירולף וג'ונאס בלו. מקס דיברה על השיר ואמרה כי: "עבדתי על 'My Head & My Heart' באולפן ההקלטות שלי בסתיו האחרון. אני כל כך מחכה לרגע הנכון לשתף אותו כבר".

השיר הוא חלק ממהדורת הדלוקס של אלבום הבכורה שלה, *[[Heaven & Hell (אלבום של אווה מקס)|Heaven & Hell]]*.

## הרכב
מבחינה לירית, השיר מתאר את מקס מתעמתת עם החבר לשעבר שלה, שהיא לא יכולה להוציא אותו מהראש שלה. בנוסף, היא מייחלת "שמשהו יצליח לתקן את הלב השבור שלה". מבקר ואתרי מוזיקה שונים טענו כי התוכן הלירי של השיר עצמו, קשור לתוכן הלירי של האלבום, *Heaven & Hell*.

## ביקורת
קרולין דרוק מ-Uproxx שיבחה את השיר וכינתה אותו כ"שיר אלקטרוני מקפיץ, עם מפעם תואם ורב שכבתי". מייק ווס מ-Idolator תיאר את "My Head & My Heart" כ"שיר שאין לעמוד בפניו, עם פזמון קליט" והגיע למסקנה שהוא "יבלוט בקריירה של הזמרת".

## וידאו קליפ
טרם יצא הווידאו קליפ של השיר, העלתה מקס לערוץ היוטיוב שלה את האודיו המלא שלו. כמו כן, האודיו מציג בתוכו את עטיפת הסינגל.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירי זהב בממלכה המאוחדת
קטגוריה:סינגלים בהוצאת אטלנטיק רקורדס
הרי סארנוף

**הרי סארנוף** או **הרי סרנוף** (באנגלית: **Sarnoff Mountains**) הם רכס הרים ברכסי פורד, בארץ מרי בירד, שבאנטארקטיקה.

אורכו של רכס ההרים 46 קילומטרים; רוחבו 15 קילומטרים.

הרכס מפריד בין קרחון בויד וקרחון ארתור (שניהם זורמים לכיוון מערב).

שיא גובהם של ההרים 412 מטרים מעל פני הים; ההר הוא ההר ה-5,272 בגובהו באנטארקטיקה.

## היסטוריה
### גילוי ומיפוי הרכס

הקצה המערבי של הרכס התגלה, ומופה באופן גס, מתצלומי אוויר שצולמו על ידי טיסה שנערכה ב-5 בדצמבר 1929, מטעם משלחת בירד לחקר אנטארקטיקה (אשר חקרה את אנטארקטיקה בין השנים 1928–1930).

הרכס מופה באופן מדויק יותר על ידי משלחת בירד לחקר אנטארקטיקה (אשר חקרה את אנטארקטיקה בין השנים 1933–1935 בפיקודו של אדמירל אחורי ריצ'רד בירד) ועל ידי השירות האנטארקטי של ארצות הברית (אשר חקר את אנטארקטיקה בין השנים 1939–1941, בפיקודו של אדמירל אחורי ריצ'רד בירד).

### מקור השם

הרכס נקרא על שמו של דייוויד סארנוף, נשיא ה-RCA (תאגיד השידור של אמריקה), שסיפק ציוד רדיו עבור משלחות החקר (משלחות השדה) ועבור בסיס המחקר אמריקה הקטנה דבר שאפשר את משלחת בירד לחקר אנטארקטיקה (אשר חקרה את אנטארקטיקה בין השנים 1933–1935).

## לקריאה נוספת

• David E. Sugden, Greg Balco, Seth G. Cowdery, John O. Stone, Louis C. Sass III, **[http://noblegas.berkeley.edu/~balcs/pubs/Sugden_MBL_2005.pdf Selective glacial erosion and weathering zones in the coastal mountains of Marie Byrd Land, Antarctica]**, Geomorphology 67 (2005) 317 – 334

• Sugden DE, Bentley MJ, O Cofaigh C., **[https://europepmc.org/article/med/16782602 Geological and geomorphological insights into Antarctic ice sheet evolution]**, Philosophical transactions. Series A, Mathematical, Physical, and Engineering Sciences. 2006 Jul;364(1844):1607-1625. DOI:10.1098/rsta.2006.1791.

• Damien Gildea, **[https://books.google.co.il/books?id=4rHtBgAAQBAJ&pg=PT3&lpg=PT3&dq=%22Sarnoff+Mountains%22&source=bl&ots=DW-BHtAliP&sig=ACfU3U0HbBkrtxpQSm4uFCHclti634LZMA&hl=en&sa=X&ved=2ahUKEwj0j8bMs4rtAhViQkEAHTA1DDI4ChDoATAFegQICBAC#v=onepage&q=%22Sarnoff%20Mountains%22&f=false Transantarctic Mountains - Mountaineering in Antarctica: Travel Guide]**

• C.J. Adams (1987), **[https://www.tandfonline.com/doi/abs/10.1080/00288306.1987.10422193 Geochronology of granite terranes in the Ford Ranges, Marie Byrd Land, West Antarctica]**, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193

• International Symposium on Antarctic Earth Sciences 5th : 1987, **[https://books.google.co.il/books?id=D0zjDidZnO4C&pg=PA347&lpg=PA347&dq=%22Sarnoff+Mountains%22&source=bl&ots=8lUv190rHN&sig=ACfU3U0Y9mw2KSKHGHmxrAxNw7VZI8Uf0g&hl=en&sa=X&ved=2ahUKEwih887Vs4rtAhXyQUEAHX0VCPw4FBDoATAIegQIBxAC#v=onepage&q=%22Sarnoff%20Mountains%22&f=false Geological Evolution of Antarctica]**, Cambridge, England, P. 347

## קישורים חיצוניים
* הרי סארנוף באתר הסקר הגאולוגי של ארצות הברית
* הרי סארנוף בגאזט האנטארקטי של ממשלת אוסטרליה
* הרי סארנוף באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי סארנוף
* מחשבון מרחקים - המרחק מהרי סארנוף לאתרים סמוכים
* מזג אוויר נוכחי מעודכן בהרי סארנוף
** תחזית מזג אוויר עדכנית ארוכת טווח עבור הרי סארנוף
** סטטיסטיקות מזג אוויר ונתוני מזג אוויר היסטוריים עבור הרי סארנוף

## הערות שוליים

סארנוף
סארנוף
ראש האריסון

**ראש האריסון** או **מצוק האריסון** (באנגלית: **Harrison Bluff**) הוא לשון יבשה (ראש) או צוק, המהווה את הקצה הדרומי של חוף מקדונלד, באי רוס, שבאנטארקטיקה.

המצוק ממוקם בקצה של גבעת טרכייט הפונה לעבר הים; ובצידו המערבי של הר בירד.

למצוק צבע חיוור, והוא מורכב מסלע טרכיט.

חמסניים רבים מקננים על המצוק.

## היסטוריה
### תחנת המחקר

בשל הציפורים הרבות המקננות על הצוק, הוקמה תחנת סקר בפינה הצפון-מערבית של הצוק על ידי אי. בי. פיצג'ראלד (E.B. Fitzgerald) ממשלחת חקר כף בירד, מטעם משלחת הסקר הגאולוגי האנטארקטי של ניו זילנד אשר חקרה את האזור בעונת המחקר (הקיץ האנטארקטי) 1958–1959.

### מקור השם

שמה של לשון היבשה ניתן לה על ידי ועדת השמות האנטארקטית של ניו זילנד.

הלשון נקראת על שם ג'יי. האריסון (J. Harrison), שהיה מטפס הרים - מסייע של משלחת הסקר הגאולוגי.

## קישורים חיצוניים
* ראש האריסון באתר הסקר הגאולוגי של ארצות הברית
* ראש האריסון באתר הגאזט האנטארקטי של ממשלת ניו זילנד
* ראש האריסון באתר הגאזט האנטארקטי המשווה SCAR של ממשלת אוסטרליה
* תצלום ראש האריסון באתר הגאזט האנטארקטי של ממשלת ניו זילנד
* תצלום הנוף הנשקף מראש האריסון באתר הגאזט האנטארקטי של ממשלת ניו זילנד
* ראש האריסון באתר mindat

## הערות שוליים

האריסון
בנקאות באינטרנט

ממוזער|טקסט=צילום מסך לדוגמה, של אתר האינטרנט של הבנק הגרמני פרנקפורטר פולקסבנק (Frankfurter Volksbank), המתאר את האופן שבו מתאפשרת בנקאות מקוונת באינטרנט|צילום מסך לדוגמה, של אתר האינטרנט של הבנק הגרמני פרנקפורטר פולקסבנק (Frankfurter Volksbank), המתאר את האופן שבו מתאפשרת בנקאות מקוונת באינטרנט
**בנקאות באינטרנט** (או **בנקאות מקוונת**) היא מונח המשמש לתיאור ביצוע מגוון עסקאות פיננסיות בבנק או במוסד פיננסי אחר באמצעות אתר האינטרנט או אפליקציית המובייל של המוסד הפיננסי. שימוש בשירותי הבנקאות באינטרנט מאפשר ללקוחות לבצע פעולות בנקאיות מחוץ לשעות שבהן הבנק פתוח ומכל מקום בעולם בו יש גישה לאינטרנט. שירותי הבנקאות באינטרנט מספקים כיום בין היתר את האפשרות לצפות ביתרות בחשבון הבנק, להדפיס דוחות, לבדוק את העסקאות הפיננסיות האחרונות, להעברת כסף בין חשבונות בנק, ולביצוע תשלומים.

ישנם כיום בנקים בעולם אשר מספקים רק שירותי בנקאות באינטרנט.

## יתרונות וחסרונות
מנקודת מבטו של הצרכן, לבנקאות מקוונת מספר יתרונות:
* השירותים זמינים מהבית 24 שעות ביממה.
* ניתן לגשת לשירותים מכל מקום בעולם עם גישה לאינטרנט.
* חסכון בזמן.
* שקיפות מידע.

מכשולים או חסרונות המעכבים את אימוץ של בנקאות מקוונת בקרב הציבור:
* לקוחות רבים שנמנעים מבנקאות באינטרנט מכיוון שהם סבורים שהם עלולים להסתכן בכך שהם יהפכו לקורבנות של הונאות (כתוצאה מווירוסים, האקרים, וכו'). אמצעי האבטחה הקיימים ברוב השירותים הבנקאיים המקוונים אינם בטוחים ב-100%, אך בפועל מספר הקורבנות להונאות בשל שימוש בשירותי בנקאות באינטרנט הוא קטן מאוד.
* הפרדה פיזית בין הלקוח לישות הבנקאית.
* מחסור במידע על השירותים המוצעים ומחסור במיומנויות טכנולוגיות בקרב המשתמשים.
* שיעור השימוש באינטרנט נמוך יותר באזורים כפריים מסוימים או במדינות מתפתחות.

## בישראל

## קישורים חיצוניים

* 

קטגוריה:בנקאות
קטגוריה:שירותי אינטרנט
נטרונאי בן נחמיה

רב **נטרונאי בן נחמיה** (נקרא גם: **בר מר ינקא**) היה ראש הישיבה ה-12 של ישיבת פומבדיתא משנת 719 (ד'תע"ט) עד שנת 730. חמיו היה רב חסדאי בן בוסתנאי, ראש הגולה השלישי לאחר הכיבוש הערבי של האימפריה הסאסאנית, בשנת ד'ת"ס בערך.

## בראשות ישיבת פומבדיתא
רב שרירא גאון טען באגרת כי רב נטרונאי כחתן של בית ראש הגולה התנהג בתקיפות בישיבה, ובשל כך ברחו כמה מחכמיה לסורא. לפי חלק מהנוסחים מדובר על חתנו של רב נטרונאי, רב ינקא, ולפי חלק מהנוסחים כינויו של רב נטרונאי הוא רב ינקא ומדובר עליו. כך נאמר באיגרת (בתרגום מארמית לעברית) - "ואחריו מר רב נטרונאי בן מר רב נחמיה, ומלך בשנת אלף ושלשים. וידוע שמר רב ינקא חתנו (ולפי גרסאות אחרות "ונודע בכינויו מר ינקא"), שהיה מחתן עם בית הנשיא, והתקיף מרות על הרבנים וברחו מהם לסורא עד שנפטר רב מר ינקא וחזרו לישיבתם. ואחריו מלך מר רב יהודה".

## פועלו
לרבי נטרונאי בן נחמיה מיוחסות כמה תשובות הנוגעות לקבלת יהודים חזרה לאחר שעזבו את היהדות הרבנית. בתשובה הראשונה השיב רבי נטרונאי בן נחמיה כי יש לקלוט שוב בקהילה את חסידיו של משיח השקר שריע הרוצים לחזור בתשובה. בתשובה השנייה לעומת זאת פסק רבי נטרונאי כנגד קבלת בניהם של יהודים קראים.

באוסף "תשובות הגאונים שערי צדק" ובמקומות אחרים נמצאות מספר תשובות הנושאות את השם "רב נטרונאי", אך ייחוסן לרב נטרונאי בן נחמיה אינו ברור. כך ייחס אייזיק הירש וייס שתיים מתוך התשובות לרב נטרונאי בן הילאי.

## הערות שוליים

קטגוריה:ראשי ישיבת פומבדיתא
קטגוריה:גאוני פומבדיתא
קטגוריה:יהודי בבל במאה ה-8
אצ'אפאם

**אצ'אפאם** (באנגלית: **Achappam**, מילולית: עוגיית תבנית) היא עוגייה בצורת ורד מטוגנת בשמן עמוק, העשויה מקמח אורז . זהו מאכל תושבי הודו נוצרים השייכים לזרם נצרות סורית. בקרלה זהו חטיף חיוני לנוצרים באירועים מיוחדים, כמו טקסי נישואין.

תהליך הכנת האצ'פאם כולל את גיהוץ העוגיות בעזרת תבנית ברזל משומנת בצורת ורד. 
ממוזער|219x219 פיקסלים|תבנית המשמשת לייצור אצ'אפאם

## קישורים חיצוניים

## הערות שוליים

קטגוריה:עוגיות
קטגוריה:מאכלי חג המולד
קרל האגמייסטר

**קרל האגמייסטר** (בגרמנית: **Karl Hagemeister**; 12 במרץ 1848 – 5 באוגוסט 1933) היה צייר נוף גרמני, חבר הזצסיון הברלינאי.

## קורות חיים
הוא היה בנו של מגדל פירות, שפיתח עניין מוקדם בטבע מהסביבה המיוערת של מקום הולדתו. הוא השתלם כמורה בקופניק, ואז למד ללמד בית ספר יסודי בברלין, שם משך את תשומת ליבו של צייר הנוף פרדיננד בלרמן, שראה אותו עובד בפארק ארמון שונאוזן.

בלרמן שכנע את האגמייסטר לוותר על תוכניותיו להיות מורה לציור ולהיות אמן במקום זאת, ועזר לו להשיג מקום בסטודיו של פרידריך פרלר. משנת 1871 עד 1873 הוא קיבל הכשרה מכוונת קלאסית בבית הספר לציור של פרלר שם נחשף בפני עבודתו של פיליפ אוטו רונגה והספר "תאוריית הצבעים" של גתה, שניהם ישפיעו מאוד על חשיבתו האמנותית.

החל משנת 1873, הוא החל לעשות סדרה ארוכה של נסיעות לימודיות, במהלכן התיידד עם קרל שוך, ומאוחר יותר עם וילהלם טריבנר. השלושה בילו שנה בלימודי הציירים הוותיקים בהולנד, ואז המשיך האגמייסטר לאיטליה, שם הוא נשאר עד 1876, אז חזר לוורדר.  מאוחר יותר הוא נסע ברחבי גרמניה וחיפש נושאים ובהדרגה החל לכלול דמויות בנופיו, תוך שהוא לוקח עוזרות וחקלאים כמודלים.

בשנת 1884 שכנע קרל שוך את האגמייסטר להתלוות אליו לנסיעה לפריז, שם לשניהם הייתה חשיפה ראשונה לבית הספר ברביזון. נסיעה זו סיימה את חברותם, ככל הנראה מכיוון שקרל שוך קינא בהתקדמות המהירה שעשה האגמייסטר.

## חיים מאוחרים
לאחר חזרה לוורדר, ויתר האגמייסטר על צבעי השמן והחל לעבוד עם פסטל. אף שלא הפך למורה לאמנות באקדמיה כלשהי, הוא מעולם לא דחה את מי שחיפש את עצתו האמנותית. מאוחר יותר הוא הפך לאחד החברים המייסדים של הזצסיון הברלינאי.

בשנת 1912 העביר שיעורי אמנות פרטיים לנסיך פרידריך לאופולד בן השבע עשרה מפרוסיה (1895-1959) לבקשת הנסיך. הוא הציג באופן נרחב ובשנת 1913 הוענק לו אות כבוד של בוואריה. בשנה שלאחר מכן הוא מונה כ"פרופסור כבוד פרוסי".

שנתיים לאחר מכן הוא חלה, אולי בגלל הרעלת עופרת מהצבעים בהם השתמש, וויתר על הציור. רוב מה שהרוויח נעלם בהיפר-אינפלציה בעקבות מלחמת העולם הראשונה.

בשנת 1923 הוא מונה כחבר באקדמיה לאמנויות. הוא מעולם לא החלים לחלוטין ממחלתו ונפטר כשגר עם אחיו בבית החווה המשפחתי.

## גלריה


File:Hagemeister3.jpg
File:Karl Hagemeister - Seeufer - BG-M 3640-85 - Berlinische Galerie.jpg
File:Karl Hagemeister Ansicht von Ferch.jpg
File:Karl Hagemeister Mohnfeld.jpg
File:Karl Hagemeister Märkisches Dorf im Winter c1885.jpg
File:Karl Hagemeister Teich in der Mark.jpg
File:Karl Hagemeister - Mädchen mit Milchkanne.jpg


## קישורים חיצוניים

## הערות שוליים

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1848
קטגוריה:גרמנים שנפטרו ב-1933
Wonderful Crazy Night

**Wonderful Crazy Night** (בתרגום חופשי: "**לילה מטורף נהדר**") הוא אלבום האולפן ה־30 של המוזיקאי הבריטי אלטון ג'ון. הוא יצא לאור ב־5 בפברואר 2016. זהו האלבום הראשון מאז "The Captain & the Kid" (2006) שבו חזר ג'ון לעבוד עם הלהקה שלו. האלבום נכתב והוקלט במשך 17 ימים. נגן כלי ההקשה הוותיק ריי קופר ערך את ההופעה הראשונה באלבום של ג'ון מאז "Made in England" (1995). זוהי הופעתם הראשונה של הקלידן קים באלרד, במלאו את מקומו של גאי בבילון, ושל הבסיסט מאט ביזונט , במלאו את מקומו של בוב בירץ' .

## ביקורת

"Wonderful Crazy Night" קיבל ביקורות חיוביות בדרך כלל ממבקרי המוזיקה עם יציאתו לאור. ב־Metacritic, המייחס מדרוג מנורמל מתוך 100 לביקורות ממבקרי מיינסטרים, האלבום קיבל ציון ממוצע משוקלל של 70, המציין "ביקורות חיוביות בדרך כלל", בהתבסס על 17 ביקורות.

ג'ון דניס, מבקר "הגרדיאן", כתב: 

פול סקסטון, מבקר "אינדפנדנט", כתב: 

המבקר יוסי חרסונסקי כתב: 

## רשימת השירים

### מהדורות דלוקס וסופר דלוקס – רצועות בונוס

**מהדורות דלוקס: מהדורת [[טארגט]] והמהדורה המוגבלת היפנית**

## משתתפים
המידע נלקח מהערות אלבום.
* אלטון ג'ון – זמרה, פסנתר ימאהה
* קים באלרד – קלידים
* דיווי ג'ונסטון  – גיטרה, קולות הרמוניה (3, 4, 6, 10)
* טי בון ברנט  – סולו גיטרה (4)
* מאט ביזונט  — בס, קולות הרמוניה (3, 4, 6, 10)
* נייג'ל אולסון  – תופים, קולות הרמוניה (3, 4, 6, 10)
* ג'ון מהון — כלי הקשה, קולות הרמוניה (3, 4, 6, 10)
* ריי קופר — תוף מרים (3, 5, 6, 8, 9)
* טום פטרסון — סקסופון בריטון
* ג'ים תומפסון – סקסופון טנור (6)
* ג'ו סבלט – סקסופון טנור (6)
* ג'ון גראב — טרומבון
* ניק ליין – טרומבון
* ויליאם רופר — טובה
* אלן פוגל — קרן צרפתית
* דילן הרט – קרן צרפתית
* גייב וויצ'ר — עיבוד קרנות וניצוח
* קן סטייסי — קולות הרמוניה (3, 8)

### הפקה
* מפיקים — טי בון ברנט  ואלטון ג'ון
* עוזרת מפיק — קיילי קמפסטר
* הקלטה ומיקס — ג'ייסון וורמר
* טכנאות קול נוספת – ונסה פר
* סאונדמן משני — ונסה פר, גבריאל ברץ', ג'ף גרטנבאום, אלכס ויליאמס
* עריכה קולית נוספת — מייק פירסנטה
* מאסטרינג — גאווין לארסן  ב־Lurssen Mastering (הוליווד)
* טכנאי פסנתר — קארל ליברמן
* טכנאי ציוד — כריס סובצ'ק, ריק סלאזר
* מנהל מיזם — אדריאן קולי
* רכז הפקה / קבלן – אייבי סקוף
* צילום אלטון ג'ון – יורגן טלר
* צילום אולפן – ג'וזף גוואי
* ארט דיירקשיין ועיצוב – מאט מייטלנד ב־"Big Active"
* מנהל קריאייטיב לאלטון ג'ון– טוני קינג
* ניהול אלטון ג'ון – רוקט אנטרטיינמנט
* ניהול טי בון ברנט – קן לוויטן / ניהול וקטור (נאשוויל, טנסי)

## מצעדים
### מצעדים שבועיים

## קישורים חיצוניים

## ביאורים

## הערות שוליים

קטגוריה:אלבומי אלטון ג'ון
קטגוריה:אלבומים באנגלית
קטגוריה:אלבומי חברת איילנד רקורדס
קטגוריה:אלבומי חברת מרקורי רקורדס
קטגוריה:אלבומי חברת EMI רקורדס
דוד פיימן

**דוד פיימן** (נולד ב-1944) הוא פיזיקאי ישראלי, פרופסור אמריטוס במכונים לחקר המדבר באוניברסיטת בן-גוריון בנגב.

פיימן הוא חלוץ במחקר ובהוראה בארץ בתחומים של ההיבטים היישומיים של אנרגיה סולארית, ביניהם השימוש בתאים פוטו-וולטאיים להפקת חשמל מקרני השמש. ייסד את היחידה לחישובים סולריים, שהפכה למחלקה לאנרגיה סולרית ופיזיקה סביבתית ע"ש אלכסנדר ירסין באוניברסיטה, ואשר עמד בראש המרכז הלאומי לאנרגיית השמש ע"ש בן-גוריון במשך שנים רבות.

פיימן חוקר בעל תחום התמחות מיוחד – מציאת פתרון למשבר האנרגיה של מדינת ישראל באמצעות טכנולוגית הפוטו-וולטאית המרוכזת.

## ביוגרפיה
פיימן יליד בריטניה, נכד לרב יעקב קופל גולדבלום (זיידה) שהיה פעיל ציוני בריטי שפיתח את שיטת הלימוד "עברית בעברית".

פיימן עלה לישראל בשנת 1973, שבועיים לפני פרוץ מלחמת יום הכיפורים. השתקע בשדה בוקר כשהוא בעל תואר דוקטור לפיזיקה גרעינית.

פיימן כיהן כמרצה ומרצה בכיר באוניברסיטת בן-גוריון בנגב, מינוי משותף במכונים לחקר המדבר ע"ש יעקב בלאושטיין בשדה בוקר ובמחלקה לפיזיקה בבאר-שבע משנת 1976, ומ-1977 כפרופסור-חבר ובהמשך כפרופסור-מן-המניין.

ב-1977 פיימן הקים את היחידה לחישובים סולריים (כיום ידועה כמחלקה לאנרגיית שמש ופיזיקה של הסביבה) במכונים לחקר המדבר, וכיהן כראש היחידה עד שנת 1985.

בשנת 1991 מונה למנהל המרכז הלאומי לאנרגיית השמש על שם דוד בן-גוריון ועמד בראשו עד ספטמבר 2013.

## מחקר
במשך השנים עסק פיימן במחקריו רבות בהיבט היישומי של אנרגיית שמש, כולל: בחימום מים סולרי (ביתי ותעשייתי), חימום נפח הבניינים באמצעות אנרגיית שמש (בתים ומבני ציבור), ובמיוחד: ייצור חשמל מהשמש (סולר תרמי ופוטו-וולטאי). תחום התמחותו המיוחד, אשר לדעתו יביא לפתרון למשבר האנרגיה של מדינת ישראל במיוחד, הוא טכנולוגית הפוטו-וולטאית המרוכזת.

פיימו מארגן כנסים בינלאומיים מאז 1983, כולל במיוחד סימפוזיון שדה בוקר לייצור חשמל מהשמש.

פיימן זכה במספר פרסים, מענקים ואותות כבוד כגון מענק מאיץ החלקיקים ב-CERN בארגון האירופאי למחקר גרעיני בז'נבה, שווייץ, מענק ויצמן, ו-פרס עיריית חיפה על-שם י' דרורי.

בשנת 2016 הוענק לפיימן פרס בן-גוריון מטעם יד דוד בן-גוריון.

בשנת 2019 הוענק לפיימן אות בן-גוריון מטעם "אוניברסיטת בן-גוריון".

פיימן זכה במספר רב של מענקי מחקר מקרנות וגופים שונים בישראל ומחוצה לה לביצוע מחקרים בתחומים אלו ופרסם למעלה מ-150 מאמרים, פרקים בספרים וספרים בנושאים אלו ואחרים בבמות מקצועיות בישראל ומחוצה לה.

היה חבר בוועד הפעולה של אונסק"ו על שיתוף פעולה באנרגיית שמש באירופה. הוא גם היה חבר בוועדות של מכון התקנים הישראלי בנושאי אנרגיה וכיהן כיושב ראש הוועדה למודולים פוטו-וולטאיים.

פרש לגמלאות בשנת 2012, ממשיך לעסוק בפעילות מחקרית ענפה.

בשנת 2016 הוענק לפיימן פרס בן-גוריון מטעם יד דוד בן-גוריון.

בשנת 2019 הוענק לפיימן אות בן-גוריון מטעם "אוניברסיטת בן-גוריון".

## חיים אישיים
נשוי לעפרה, אב לשלושה ילדים.

כדי לתת דוגמה אישית, פיימן בנה את ביתו במדרשת בן-גוריון, בעזרת האדריכל אריה רחמימוב, על בסיס עקרונות ניצול אנרגיית השמש.

## קישורים חיצוניים

* פצצת אנרגיה (אבג – ידיעון אוניברסיטת בן-גוריון בנגב, גיליון 123, דצמבר 2019, עמודים 18–19)
* 
* 

## הערות שוליים

קטגוריה:זוכי אות בן-גוריון
קטגוריה:זוכי פרס בן-גוריון
קטגוריה:סגל אוניברסיטת בן-גוריון בנגב: המכונים לחקר המדבר
קטגוריה:עולים בשנות ה-1970
קטגוריה:פיזיקאים ישראלים
קטגוריה:ישראלים ילידי בריטניה
קטגוריה:מדרשת בן-גוריון: אישים
קטגוריה:ישראלים שנולדו ב-1944
מארק דייגנולט

**מארק דייגנולט** (באנגלית: **Mark Daigneault**; נולד ב-23 בפברואר 1985) הוא מאמן כדורסל אמריקאי, המשמש כמאמנה הראשי של קבוצת אוקלהומה סיטי ת'אנדר מליגת ה-NBA.

## קריירת אימון
דייגנולט נולד וגדל בעיר למינסטר שבמסצ'וסטס, ובשנת 2003 החל ללמוד באוניברסיטת קונטיקט. ב-4 שנותיו בקונטיקט שימש כ"מנהל קבוצה" בקבוצת הכדורסל של האוניברסיטה – "יוקון האסקיז" – אותה אימן ג'ים קלהון. בעונת 2003/2004 זכתה הקבוצה בטורניר אליפות המכללות בכדורסל, בהובלתם של השחקנים בן גורדון ואמקה אוקפור.

בשנת 2007 החל את קריירת האימון שלו, כעוזר מאמן בקבוצת מכללת הולי קרוס אשר בעיר ווסטר.

בשנת 2010 עבר לשמש כעוזר מאמן באוניברסיטת פלורידה, תחת בילי דונובן. ב-3 עונותיו הראשונות בתפקיד הודחו ה"גייטורס" בשלב רבע גמר טורניר אליפות המכללות, ובעונת 2013/2014 העפילו לחצי גמר הטורניר. לאורך התקופה בלטו בפלורידה השחקנים צ'נדלר פארסונס, אלכס טיוס, בראדלי ביל וסקוטי וילבקין.

לקראת עונת 2014/2015 מונה למאמן הראשי של קבוצת אוקלהומה סיטי בלו מליגת הפיתוח של ה-NBA. לאורך 5 עונותיו של דייגנולט בתפקיד רשמה הקבוצה מאזן כולל של 143 ניצחונות ו-107 הפסדים (57.2%), והעפילה פעם אחת (2016/2017) לגמר האזור המערבי של הפלייאוף.

בקיץ 2019 מונה לעוזר מאמן באוקלהומה סיטי ת'אנדר מליגת ה-NBA – קבוצת האם של אוקלהומה סיטי בלו. בעונת  שימש בת'אנדר כעוזרו של בילי דונובן, עמו עבד בעבר באוניברסיטת פלורידה.

בספטמבר 2020 עזב דונובן את אוקלהומה סיטי, וכחודשיים לאחר מכן מונה במקומו דייגנולט כמאמן הראשי של הקבוצה.

## הערות שוליים

קטגוריה:אמריקאים ילידי מסצ'וסטס
קטגוריה:מאמני כדורסל אמריקאים
קטגוריה:בוגרי אוניברסיטת קונטיקט
קטגוריה:מאמני אוקלהומה סיטי ת'אנדר
קטגוריה:אמריקאים שנולדו ב-1985
אנג'לו דה קוסטה

**אנג'לו אסמאל דה קוסטה ג'וניור** (בפורטוגזית: **Angelo Esmael da Costa Júnior**; נולד ב-12 בנובמבר 1983 בסן ברנרדו דה קמפו, ברזיל) הוא כדורגלן עבר ברזילאי ששיחק בעמדת השוער.

## קריירת מועדונים
באפריל 2005 דה קוסטה חתם בקבוצת סנטו אנדרה בליגת משנה בברזיל. בשנת 2004 הוא זכה איתה בגביע ברזיל. לאחר מספר שנים, בשנת 2008 הוא עבר לאיטליה בה חתם בקבוצת "אנקונה". בשנת 2010 הוא עבר לסמפדוריה ובשנת 2011 לראשונה הוצב במשחק של הליגה העליונה. תקופה מסוימת הוא היה שוער משנה של סרחיו רומרו ולאחר פציעתו הפך לשוער ראשי.

ב-20 בינואר 2015 עבר לבולוניה עם חוזה ל-3 שנים בה הוא משחק לצד השוער הפולני לוקאש סקורופסקי.

## קישורים חיצוניים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני סמפדוריה
קטגוריה:כדורגלני בולוניה
קטגוריה:ספורטאים ברזילאים באיטליה
קטגוריה:ברזילאים שנולדו ב-1983